**Skovgaard Museet**

**Årsberetning 2019**

Beretning 2019

Forord [2](#_Toc134545760)

1. Museets arbejdsgrundlag og formål 5

[2. Samlinger, arkiver og bibliotek](#_Toc134545770) 7

[3. Erhvervelser, gaver og forskning](#_Toc134545775) 11

[4. Konservering og bevaringsarbejde](#_Toc134545779) 15

[5. Formidling](#_Toc134545781) 17

[6. Bygninger og udendørsarealer](#_Toc134545790) 21

[7. Museets organisation og administration](#_Toc134545796) 23

[8. Museets personale](#_Toc134545799) 23

Forord

2019 har både været et gennemsnitligt og et usædvanligt år for Skovgaard Museet. Gennemsnitligt på den måde, at vi gennemførte de sædvanlige aktiviteter i løbet af året med tre særudstillinger, undervisning og arrangementer, erhvervelser og forskning; usædvanligt på den måde, at året endte med en positiv udsigt til en ny fremtid og udvikling for museet samtidig med, at årets økonomiske resultat var bekymrende. Det var et år, der understregede styrkerne og svaghederne ved den faglige og finansielle model, som museet har opereret efter i en årrække.

Skovgaard Museet er det statsanerkendte museum, der modtager det laveste kommunale tilskud. Med et økonomisk grundlag, der hviler på ca. 1.4 millioner/året fra Viborg Kommune og ca. 1 million/året fra staten, har museet satset på intensiv fundraising og samarbejder med andre museer for at få de økonomiske og faglige ressourcer til at række til en forsvarlig drift af museet. Det har været en satsning, der har fungeret, så længe fondene bakkede op om museets projekter og museet kunne finde partnere, der var interesseret i at samarbejde med vores lille organisation.

Således blev året indledt med særudstillingen ”Alkymistens laboratorium” af Cecilia Westerberg. Det var en såkaldt sanseudstilling med børn og unge som målgruppe. Udstillingen blev skabt i samarbejde med Vendsyssel Kunstmuseum, Vejle Kunstmuseum og Willumsens Museum og modtog generøs støtte fra Nordea-fonden og Statens Kunstfond. Med disse sanseudstillinger har museet en ambition om at skabe kunstneriske oplevelser af høj kvalitet for en yngre målgruppe, og vi har gennemført en række sanseudstillinger siden 2010 (Hotel Aurelia, Love. Kærlighed til sproget, og Wonderworld).

Årets anden særudstilling var ”Guld og grønne skove. Ordrupgaard 100 år”, der var en udstilling af værker udlånt af kunstmuseet Ordrupgaard, der var lukket på grund af ombygning. Udstillingen var således ikke et kurateret projekt, men en præsentation af danske og franske værker fra Ordrupgaards samling. Udstillingen blev ikke skabt i samarbejde med andre museer, men kom på turné landet rundt til Holstebro, Ribe og Sorø, hvor Skovgaard Museet var sidste stop. Dette setup gjorde det vanskeligt at fundraise i samme omfang som til andre udstillinger, men samtidig var det en unik chance for at vise mesterværker i Viborg, som vi normalt aldrig ville have haft mulighed for at låne. Det var håbet, at udstillingen ville blive en succes publikumsmæssigt, og at finansieringen således alligevel ville hænge sammen. Det viste sig desværre ikke at være tilfældet.

Årets tredje og sidste særudstilling, ”Dannebrog – myten, der faldt ned fra himlen”, blev skabt i samarbejde med seks andre kunstmuseer i Region Midt – de samme partnere som i samarbejdet om udstillingerne om ”De syv dødssynder” i 2017. Udstillingen var en del af Region Midts satsning på en regional kulturfestival i forlængelse af Aarhus 2017 som europæisk kulturhovedstad. I dette samarbejde var temaet national identitet, og Skovgaard Museets udstilling fokuserede på Dannebrog i anledning af 800-året for nationalflaget. Udstillingssamarbejdet modtog støtte fra en lang række fonde og puljer.

2019 var også året, hvor museets udstilling om Niels Skovgaard som maler, sammen med Vejen Kunstmuseums udstilling om Niels Skovgaard som billedhugger og keramiker, blev samlet og vist på Fuglsang Kunstmuseum. I lighed med de jyske visninger i 2018 blev udstillingen åbnet af hendes Majestæt Dronning Margrethe II.

I forhold til museets øvrige formidling, så fik museet konverteret sit første digitale formidlingsforløb, ”Hvad er meningen?” om Joakim Skovgaards udsmykning af Viborg Domkirke. Museet søgte fondsmidler til konverteringen, hvilket desværre ikke blev opnået.

2019 var også præget af en gennemgang af museets store samling i forbindelse med flytningen af museets fjernmagasin. Museet havde søgt og modtaget støtte fra Slots- og Kulturstyrelsen til en samlingsgennemgang med henblik på udskillelse af dele af museets samling, der falder udenfor ansvarsområdet. Herudover søgte og modtog museet et tilskud fra Viborg Kommune til selve flytningen. Projektet blev igangsat tidligt i 2019 og afsluttes i 2020.

Museet har længe været udfordret af en meget lille personalegruppe og mange og varierede opgaver at løfte på museet. Da museets bogholder og administrativ medarbejder siden 2015, fratrådte per 30. september, blev stillingen omdefineret til en kommunikations- og administrativ stilling. Dette for at styrke museets kommunikation og synlighed og i erkendelse af, at omfanget af det nødvendige kommunikationsarbejde gjorde, at det ikke var hensigtsmæssigt, at det var en del af den enlige museumsinspektørs arbejde, da hun også varetager både udstillinger, omvisninger og undervisning. Per 1. oktober blev Lars Hamann ansat 30 timer/ugen i en stilling som kommunikationschef og administrativ medarbejder.

I en årrække har museet arbejdet på at få bedre fysiske forhold til udstillinger, samling og publikum. Ledelse og bestyrelse har arbejdet på en model, der omfattede en renovering og udvidelse af museet på de to nuværende matrikler i Domkirkestræde 2 og 4. I 2019 blev et nyt perspektiv undersøgt, da udviklingsmulighederne i Domkirkestræde viste sig ikke mulige at realisere på grund af fredningsrestriktioner. Efter en dialog med Viborg Kommune, blev museets ledelse og bestyrelse enige om, at en flytning af museet til Stænderpladsen 2 var en løsning, der kunne sikre museet bedre forhold.

Således forløb 2019 med nye muligheder i forhold til kommunikation og fremtidige forhold og udviklingsmuligheder som en central spiller i Viborg Kommunes udviklingsplan, ”Domkirkekvarteret”. Det var dog også et år, hvor museet kom ud med et stort underskud i årsregnskabet på grund af ovennævnte svigtende fondsstøtte, færre indtægter end budgetteret, og højere driftsudgifter til løn og lokaler. Museet har derfor måttet trække på den egenkapital, som museet fik opbygget takket være udstillingen med Dronning Margrethe i 2010. Museet er ikke truet af konkurs eller på sin likviditet, men årets resultat er en understregning af, at forretningsmodellen med lavt offentligt tilskud og stor afhængighed af fondenes og publikums velvilje er en model, der indebærer store risici, når velviljen udebliver.

Denne årsberetning skrives under 2020’s coronakrise, som skaber yderligere udfordringer for museets økonomiske sammenhængskraft med en lukning af museet i foreløbigt to måneder. Det er derfor usikkert, om den positive udvikling, der ved udgangen af 2019 var stillet i udsigt for museet, bliver vendt til afvikling i 2020. Museets personale og bestyrelse vil kæmpe for, at det lille museum kommer helskindet gennem 2020 også på den anden side af coronakrisen.

Anne-Mette Villumsen Jørgen Hansen  
Museumsleder Formand

Lars Munkøe Maria Fabricius Hansen  
Bestyrelsesmedlem Bestyrelsesmedlem

Minna Due Jensen Katrine Fusager Rohde  
Bestyrelsesmedlem Bestyrelsesmedlem

**Skovgaard Museet vil gerne takke følgende for støtte i 2019**

**Skovgaard Museets Erhvervsklub**

AC Group A/S

Bach Gruppen  
BDO

Misfeldt Fotografi  
Quattro Arkitekter

Viborg Netværk

Viborg Stifts Folkeblad

**Fonde**

A.P. Møller og Hustru Chastine Mc-Kinney Møllers Fond til almene Formaal  
Augustinus Fonden

Aage og Johanne Louis-Hansens Fond

Beckett-Fonden  
Det Obelske Familiefond  
Dronning Margrethe og Prins Henriks Fond

Konsul George Jorck og hustru Emma Jorck’s Fond

Knud Højgaards Fond  
Nordea-fonden

Ny Carlsbergfondet

Spar Nord Fonden  
15. Juni Fonden

**Øvrige puljemidler**

Slots- og Kulturstyrelsen

Statens Kunstfond  
Region Midt  
Genforeningspuljen

## 1.0 MUSEETS ARBEJDSGRUNDLAG OG FORMÅL

## 1.1 Museets navn

Skovgaard Museet i Viborg

## 1.2 Museets adresse m.m.

Domkirkestræde 2-4  
8800 Viborg  
Tlf: 8662 3975   
post@skovgaardmuseet.dk  
www.skovgaardmuseet.dk

Museumsnummer 79102  
CVR-nummer 14940677

## 1.3 Museumskategori og ejerforhold

Skovgaard Museet er en selvejende institution, statsanerkendt uden museums- eller støtteforening.

## 1.4 Museets formål og emnemæssige indhold

I vedtægterne er Skovgaard Museets formål, ansvars- og virkeområde beskrevet således:

Museet skal med udgangspunkt i sit ansvarsområde sikre kulturarv i Danmark og udvikle betydning heraf i samspil med verden omkring os.

Gennem de indbyrdes forbundne opgaver indsamling, registrering, bevaring, forskning og formidling skal museet, i lokalt, nationalt og internationalt perspektiv belyse billedkunstens historie og aktuelle udtryk samt dens æstetiske og erkendelsesmæssige dimensioner.

Museet skal aktualisere viden om kulturarv og gøre den tilgængelig og vedkommende.

Museet skal udvikle anvendelse og betydning af kulturarv for borgere og samfund.

Museet skal sikre kulturarv for fremtidens anvendelse.

Museet skal samarbejde med andre museer om opgaverne.

Museets ansvarsområde er kunstneriske udtryk frembragt af Joakim Skovgaard og hans slægt, familiens venner, elever og forbilleder samt de relevante kunstneriske genrer, som især er blevet dyrket af disse (den kirkelige kunst, kunsthåndværk, landskabsmaleri).

Igennem udstilling og anden form for formidling kan museet i øvrigt præsentere og orientere om almene emner i kunstens historie.

Kunstværker uden forbindelse til museets ansvarsområde skal ikke indlemmes i samlingerne, men søges henvist til et relevant museum.

## 1.5 Oprettelse

Skovgaard Museet blev oprettet i 1937 efter donation og gavebrev fra Skovgaard- familien.

## 1.6 Medlemskab af foreninger og organisationer

Skovgaard Museet er medlem af:

* Midtjyske Museers Udviklingsråd (MMU)
* Organisationen af Danske Museer (ODM)
* International Council of Museums (ICOM)
* Kunstkonserveringen
* Museumsformidlere i Danmark (MID)
* Kulturelt læringscenter i Viborg Kommune (KLC)
* Foreningen Intrface for samarbejde mellem museer og ungdomsuddannelser
* MMEx Museernes videncenter for digital formidling
* Viborg Kommunes Kulturlederforum
* Børnekulturnetværk i Viborg Kommune

Museumsleder Anne-Mette Villumsen er næstformand for bestyrelsen for MMU, medlem af Slots- og Kulturstyrelsens faglige råd for kunsthistorie, medlem af Viborg Kommunes Kunstkomite, bestyrelsesmedlem for egnsteatret Carte Blanche, og bestyrelsesmedlem i ODM.

## 1.7 Samarbejde med andre institutioner

Museet samarbejder i høj grad med andre museer og kulturelle institutioner.

Særligt forskningsprojekter og udstillingssamarbejder på tværs af landet har museet stor succes med. Den kritiske masse og videnspotentialet bliver alt andet større og bedre ved at flere arbejder sammen. Derudover kan det være lettere at løfte den arbejdsbyrde, der ligger i større projekter, og ikke mindst sikre den nødvendige fondsstøtte, når fondene kan se, at flere museer og en større del af landet får glæde af støtten.  
  
I forhold til opmagasinering, bevaring og konservering af museets samling, samarbejder museet med andre museer i Danmark med Kunstkonserveringen, afdeling vest.

Skovgaard Museet arbejder jævnligt sammen med lokale partnere som Viborg Museum, Viborg Kunsthal, Carte Blanche, Kulturprinsen, Viborg Bibliotekerne. De senere år har museet også samarbejdet med Viborg Gymnasium og HF om udvikling af undervisningstilbud.

## 2.0 SAMLINGER, ARKIVER OG BIBLIOTEK

## 2.1 Generel beskrivelse af samlingerne

Skovgaard Museets samling udgøres primært af maleri, tegning, grafik, kunsthåndværk og skulptur fra Skovgaard-familien og deres kreds. Fra Skovgaard-kredsen findes desuden genstande af kulturhistorisk art. Samlingen omfatter desuden arkivmateriale og en brevsamling. En del arkivmateriale er inventariseret. Museet har i en årrække arbejdet på at gennemgå samlingerne og få et bedre overblik over dem. Dette er et omfattende arbejde, der kommer til at fortsætte i endnu en årrække, da der skal foretages udskillelser, afklares deponeringer, samt foretages en bedre registrering af samlingen. Museet søgte i 2018 om støtte fra SLKS til en samlingsgennemgang, som vi fik bevilget. Gennemgangen udføres i 2019 i forbindelse med en flytning af museets fjernmagasin.

## 2.2 Uddeponeringer og udlån

Skovgaard Museets samling skal vises, særligt når museet ikke selv bruger den i ophængninger. Museet udlåner gerne værker af egen samling, så længe det sker under forsvarlige forhold.

**Udlån 2019**

Til udstillingen ”Niels Skovgaard” på Fuglsang Kunstmuseum lånte museet:

**Niels Skovgaard:**  
”Helge og Hroar”, Gipsrelief. 30 x 21 cm, inv. nr. 00.111   
”Kong Magnus i Skibelund Krat”, (1898), Skulptur. Gips, 21 x 9 x 7 cm, inv. nr. 00.120   
”Gravmæle over Karl Povlsen”, 1925. Gipsrelief, 100,0 x 100,0 cm, inv. nr. 02.230  
”Gravmonument over Jørgen Herman Monrad”, 1905. Gipsrelief, 207 x 83 x 30,5 cm, inv. nr. 19.988  
”Gravmonument over Vilhelm Birkedal”, 1894. Gipsrelief, 207 x 84 x 21,5 cm, inv. nr. 19.989  
”Forarbejder til relieffet "Rolfs Kamp i Lejre", 1918-1932. Gipsrelief, 21 x 37,5 cm, inv. nr. 19.992   
” Rolfs kamp i Lejre”, 1933. Trærelief, 106,5 x 195,0 x 12 cm, inv. nr. 14.727   
”Fad”, 1886, Keramik. Glaseret lertøj, dia. 22 cm, inv. nr. 00.198  
”Sirene og græske skibe”, 1885. Keramik, dia. 29 cm, inv. nr. 02.321  
”Aphrodite”, 1886. Keramik, glaseret lertøj, dia. 27 cm, inv. nr. 19.520   
”Ansigtsmaske af Grundtvig”, (1908-1913). Keramik, 45 x 66,5 cm, inv. nr. 19.589   
”Syngende havfrue og sæler”, 1890. Akvarel, dia. 35,7 cm, inv. nr. 00.373   
”Delfiner”, 1892. Akvarel, dia. 35,7 cm, inv. nr. 00.374  
”Sirene. Udkast til keramisk fad”, 1885. Blyant på papir, 282 x 363 mm, inv. nr. 00.572  
”Aphrodite”, 1884-1885. Akvarel og blyant, 24,5 x 15,5 cm, inv. nr. 00.573   
”Thors rejse til Geirods gård”, 1884-1885. inv. nr. 00.574   
”Aphrodite”, 1884-1885. Blyant, pen og tusch, 30,1 x 30,1 cm, inv. nr. 00.575  
”Sirene og græske skibe”, 1884-1885. Akvarel og blyant, 362 x 342 mm, inv. nr. 00.576  
”Ornamental dekoration”, 1890. Akvarel og blyant, 369 x 356 mm, inv. nr. 00.577  
”Studie til keramisk fad/vase”, 1890. Akvarel og blyant, 300 x 23,4 mm, inv. nr. 00.578   
”Udkast til Den barmhjertige Samaritan”, ca. 1917. Blyant, 22,8 x 22,7 cm, inv. nr. 00.586  
”Udkast til Rolfs Kamp i Lejre”, u.å. Blyant, pen og tusch, 27,5 x 47,5 cm, inv nr. 00.595   
”Tegning af Skibelundstenen”. Tusch på papir, 220 x 130 mm, inv. nr. 14.501   
”Bermer rise orm ungersvend”, uå. Akvarel og blyant på papir, 29 x 36 cm, inv. nr. 19.454  
”Den barmhjertelige samaritaner” (udkast fresko i Bramdrup Kirke), 1917. Vandfarve og blyant på papir, lysmål 350 x 550 mm, inv. nr. 19.583  
”Udkast til keramisk fad”. Akvarel, dia. 29,5 cm, inv. nr. 20.066  
”Skitse til gravsten for Thor og Natalie Lange”, 1915. Blyant, tusch og akvarel, 16,4 x 21,7 cm, inv. nr. 20.104  
”Skitse til gravsten for Thor Lange”, 1915. Vandfarve og blyant(?), 15,8 x 29,8 cm, inv. nr. 20.105  
”Skitse til Den barmhjertige Samaritaner”, uå. Tusch og blyant, 19,5 x 21,8 cm, inv. nr. 20.169  
”Skitse af opstillingen af Grundtvig i keramik”. Akvarel, 31 x 21 cm, inv. nr. 20.199  
” Portrætbuste i gips af NFS Grundtvig”, 1907-08. inv. nr. 12.514  
**Joakim Skovgaard:**”Niels Skovgaard skær gipsmodellen til Magnusstenen i Skibelund”, 1898. Litografi, 32,0 x 24,1 cm, inv. nr. 01.879  
”Niels Skovgaard, der skærer Magnusstenen”, 1898. Blyant på papir limet på pap, 27 x 20,6 cm, inv. nr. 14.695

Til udstillingen ”Jordforbindelser – Dansk maleri 1780-1920 og det antropocæne landskab” På Faaborg Museum, Fuglsang Kunstmuseum, Ribe Kunstmuseum og Den Hirschsprungske Samling fra 2018-2019 lånte museet:

P.C. Skovgaard, ”Et siellandsk Landskab, hvortil Motivet er taget ved Fredensborg” (”Sjællandsk landskab med Esrom sø”), 1841. Olie på lærred, 116 x 160 cm, inv. nr. 19.985.

P.C. Skovgaard, ”Parti fra udkanten af Tisvilde skov”, 1845. Olie på lærred, 89 x 137 cm, inv. nr. 10.175.

Til udstillingen ”Kunstnerbrødre. L.A. Ring og H.A. Brendekilde” på Randers Kunstmuseum, Brandts Kunstmuseum og Nivaagaards Malerisamling 2019-2020 lånte museet:

H.A. Brendekilde, ”Vase”, 1893. Glaseret, brændt ler. 38 x 27 cm. inv. nr. 14.466.

**Uddeponeringer**

Erik Varming, *Amfibie*, 1990-91  
Polykrom marmor, 65 x 100 x 55 cm. Inv. nr. 19.207  
Deponeret på Det Jordbrugsvidenskabelige Fakultet, Foulum

Sophus Rindels kobbertrykpresse  
Deponeret i Hans Vingaards Officin, Lundvej 8, Viborg

Niels Skovgaard, *Apollon-gavlgruppen*, u.å.  
Kul og blyant på papir Inv. nr. 06.640 (?)  
Deponeret på Viborg Katedralskole

Niels Skovgaard, Portrætbuste i gips af NFS Grundtvig, 1907-08  
Inv. nr. 12.514  
Deponeret på Vestjyllands Højskole.

Skovgaard Museet har ud fra sit grafiske arkiv tidligere forsynet en række offentlige bygninger med skiftende ophængninger med grafik. Denne aktivitet er ophørt de senere år på grund af prioritering af ressourcer, og museet har i stedet for ønsket at få det meste af grafikken retur til museet.

Der resterer en lille håndfuld steder i Viborg, som fortsat har museets grafik hængende:

* + Kirkegaardskontoret, kontorbygningen, Gl. Skivevej – 10 værker
  + Kirkegaardskontoret, kapellet, Gl. Skivevej – 13 værker
  + Det jordbrugsvidenskabelige fakultet, Foulum, Tjele – 20 værker

Der er udstillet ca. 43 grafiske værker.   
Uddeponeringerne gennemgås i 2019 i forbindelse med samlingsgennemgangen.

## 

## 2.3 Deposita

Skovgaard Museets samling omfatter en deponering på ubestemt tid fra Designmuseum Danmark (før Det Danske Kunstindustrimuseum): 7 keramiske arbejder af Thorvald Bindesbøll, samt Joakim, Niels og Susette Skovgaard.

Museet har i 2006 indgået en deponeringsaftale med Bornholms Kunstmuseum af Joakim Skovgaards *Ridderen i Hjorteham*, 1918, til deponering på Skovgaard Museet på ubestemt tid.   
  
Museet har i 2012 indgået en deponeringsaftale med Bornholms Kunstmuseum af Niels Skovgaards *Højslette ved Gudbrandsdalen*, 1911, til deponering på Skovgaard Museet på ubestemt tid.

I 2016 fik museet deponeret 7 malerier fra Statens Museum for Kunst:

P.C. Skovgaard, ”Strand ved Præstø”, 1855, KMS3680

P.C. Skovgaard, ”Møens Klint”, 1850, KMS3771

Joakim Skovgaard, ”En hyrdedreng med sine får ved Civita d’Antino”, 1886, KMS1353

Joakim Skovgaard, ”Marked i Sora”, 1893, KMS3776

Joakim Skovgaard, ”Hvile i engen. Kunstnerens hustru og børn”, 1909, KMS3113

Niels Skovgaard, ”Granen i sætervangen”, 1914, KMS3312

Niels Skovgaard, ”Pile på en eng ved Nysø”, 1897, KMS1569

## 2.4 Arkiver og bibliotek

Skovgaard Museets arkivalier relaterer sig især til museets drift siden oprettelsen i 1937. Grundstrukturen i arkivet er emneopdelt. En gruppe frivillige på museet har arbejdet med at registrere arkivet i excel-oversigter.

Museets bibliotek består af Joakim Skovgaards bibliotek, der var en del af gaven til museet ved dets oprettelse, samt Bente Skovgaards bibliotek, som museet arvede i 2004. Derudover består biblioteket af kunsthistorisk litteratur, der er relevant for indsamlingsområdet. Herudover anden kunsthistorisk litteratur, der er tilgået museet når museets værker har været gengivet i. Museet kasserer visse bøger, der vurderes som irrelevante i forhold til museets fagområde, og som ikke er en del af de to arvede biblioteker. Hele museets bibliotek er registreret i en elektronisk database under Viborg Bibliotekerne. I 2017 overgik det til en ny Cicero-database.

Museet har et stort brevarkiv på ca. 6000 breve, der er arvet fra Joakim Skovgaards søn Peter Skovgaard. Brevene er nummereret og sorteret i kasser efter afsender og modtager. I en årrække har museet haft en række frivillige, der arbejder på at registrere og transskribere brevene. Dette arbejde vil pågå i endnu mange år og kan kun lade sig gøre takket være den gratis, frivillige arbejdskraft. Museet søgte i slutningen af 2016 Ny Carlsbergfondet om midler til at få digitaliseret brevarkivet som en del af fondets nye satsning ”Kilder til dansk kunsthistorie” (KTDK) og fik en bevilling til at ansætte en faglig medarbejder samt at få scannet alle brevene. Den faglige medarbejder var ansat fra 1. maj 2017 til og med november 2018. Under vejledning af museumsleder Anne-Mette Villumsen fortsætter museets frivillige brevfolk arbejdet med transskribering af brevene, og museets studentermedarbejdere fortsætter arbejdet med at uploade scanninger af brevene til databasen. Der nu er ca. 1900 scannede breve tilgængelig i databasen, og ca. 2500 breve er transskriberet. Museet håber på et tidspunkt at kunne søge om yderligere støtte fra Ny Carlsbergfondet til at fortsætte arbejdet med databasen.

* 1. ERHVERVELSER, GAVER OG FORSKNING

## Erhvervelser

**I 2019 er følgende kunstværker erhvervet:**

Pedersen, Viggo

”En mand læser avis på en café”, 1882

Olie på træ, 35 x 26,5 cm.

Købt hos Bruun Rasmussen Kunstauktioner  
Inv. nr. 20.322

Ukendt kunstner (signeret CC)  
”Interiør fra Viborg Domkirke”, 1890  
Olie på lærred, 46,2 x 32,1 cm.  
Købt af Elsebeth Søndergaard  
Inv. nr. 20.323

Holten, Susette, født Skovgaard

”Unika skål fra Bing & Grøndahl”, uden år (1916-1918?)  
Porcelæn, 10 x 13,5 cm  
Købt hos Danam Antik   
Inv. nr. 20.324

Holten, Susette, født Skovgaard

”Mindeplatte. Hædersdiplom ved Kvindernes Udstilling 1895”, 1895  
Porcelæn, dia. 22 cm  
Købt hos Danam Antik   
Inv. nr. 20.325

Skovgaard, Niels  
”En urhane. Studie til dekoration på et keramisk fad”, 1889  
Vandfarve, blyant og pen på papir monteret på træ, dia. 31, 5 cm.  
Købt hos Bruun Rasmussen Kunstauktioner  
Inv. nr. 20.331

Skovgaard, Niels

”Parti fra Halland med en gammel vandmølle i udkanten af en skov”, 1883  
Olie på lærred, 33,5 x 48,5 cm.  
Købt hos Bruun Rasmussen Kunstauktioner  
Inv. nr. 20.332

Skovgaard, Niels

”Portræt af Richard Steenberg”, (1876-77)

Blyant på papir monteret på papir, 285 x 210 mm  
Købt hos Bruun Rasmussen Kunstauktioner

Inv. nr. 20.333

Holten, Susette, født Skovgaard

”Vase med blomstermotiv”, uden år, Den kongelige Porcelainsfabrik  
Porcelæn, 40,5 x 13 cm  
Købt hos Danam Antik med støtte fra Slots- og Kulturstyrelsen  
Inv. nr. 20.334

Skovgaard, Joakim  
”Sluseværk ved en Aa”, uden år  
Olie på lærred, 36,8 x 46,2 cm

Købt hos Bruun Rasmussen Kunstauktioner

Inv. nr. 20.339

Skovgaard, Joakim

”Skitse af profeten Ioel til loftet i Viborg Domkirke”, 26/9/1911  
Blyant på papir, 109 x 53,5 cm  
Købt af Hanne Mortensen  
Inv. nr. 20.340

Skovgaard, Niels  
”Parti fra en stald”, 1906  
Olie på lærred, 74,5 x 103,5 cm.

Købt hos Bruun Rasmussen Kunstauktioner

Inv. nr. 20.341

Skovgaard, Niels  
”Plakat til Den frie Udstilling”, uden år (formodentlig 1892)  
Litografisk plakat, 88x 63 cm.  
Købt hos Bruun Rasmussen Kunstauktioner  
Inv. nr. 20.342

Frølich, Lorenz  
”En kvindelig model”, ca. 1840/1847  
Olie på lærred, 57,8 x 44,5 cm  
Købt hos Bruun Rasmussen Kunstauktioner med støtte fra Slots- og Kulturstyrelsen og Ny Carlsbergfondet  
Inv. nr. 20.343

## 3.2 Gaver

**I 2019 har Skovgaard Museet modtaget følgende i gave:**

Museet modtog 1 maleri fra Kaj Toftgaard:

Skovgaard, Joakim   
”Landskab”, 1885 (?),   
Olie på lærred monteret på lærred, 22,8 x 31,2 cm

Inv. nr. 20.330

## 3.3 Registrering

Hele museets samling er inventariseret i inventarprotokoller. Desuden er museets kunstsamling registreret i REGIN – Kunst, en online database udviklet af Slots- og Kulturstyrelsen. Kunstsamlingen udgør godt 13.000 af museets ca. 20.300 inventarnumre. De resterende numre udgøres af arkivmateriale, kulturhistoriske genstande, Joakim Skovgaards bibliotek og Viborg Kommunes Kunstsamling. Biblioteket og kommunens kunstsamling er udskilt af samlingen. Med overgangen fra REGIN Kunst-registreringssystemet til SARA-registreringssystemet er der nu mulighed for, at museet kan registrere arkivmateriale samt kulturhistoriske genstande i SARA. Dette registreringsarbejde skal foretages, og under samlingsgennemgangen er der blevet identificeret en række værker, der ikke er inventariserede og som skal registreres. Dette blev indledt i 2019 og kan forhåbentlig færdiggøres i 2020.

## 3.4 Forskning

## Skovgaard Museet er med i projektet ”Vores Museum. Dansk museumsformidling: historik, design og evaluering”, som er et samarbejde mellem 5 universiteter og 13 museer. Skovgaards Museets andel er en ph.d. i samarbejde med Aarhus Universitet om formidlingen af Skovgaard Museets ansvarsområde. Projektet har modtaget støtte på i alt 20 millioner kr. fra Velux Fonden og Nordea-fonden. Ph.d.’en blev opslået i foråret 2016 og per 1. august 2016 blev Mia Falch Yates ansat på Aarhus Universitet som ph.d.-studerende. Det var forventet, at Mia Falch Yates afsluttede sin ph.d i omkring august/september 2019, men på grund af sygdom bliver den først afsluttet i 2020.

I forbindelse med udstillingsprojektet ”Herfra hvor vi står” udgav Skovgaard Museet i samarbejde med de seks øvrige kunstmuseer i samarbejdet et magasin med to fagfællebedømte forskningsartikler: ”Landskab, folk, flag og grænser. Da Danmark blev Danmark i 1800-tallets kunst” af lektor Karina Lykke Grand, postdoc. Rasmus Kjærboe, ph.d.-stipendiat Sine Krogh og ph.d.-stipendiat Sally Schlosser Schmidt, Aarhus Universitet og ”Med danske forbehold: Om nationalisme og national identitet” af postdoc. Jens Tang Kristensen, Københavns Universitet.

## I december 2019 blev museumsleder Anne-Mette Villumsens artikel ””Hvorfor vil du danse, når franskmændene fløjter?” Joakim Skovgaard og Atelier Bonnats første danske elever.” udgivet på dansk og engelsk på [www.perspective.smk.dk](http://www.perspective.smk.dk), SMK’s digitale platform for forskningsartikler. Artiklen undersøger effekten af danske kunstneres ophold i Paris fra midten af 1870’erne til starten af 1890’erne, hvor flere studerede hos den franske maler Léon Bonnat (1833-1922) på hans Atelier Bonnat.

## 4.0 KONSERVERING OG BEVARINGSARBEJDE

## 4.1 Konservering

Konservering af museets samling varetages af Kunstkonserveringen, afdeling vest i Silkeborg. Skovgaard Museet har 1 andel på Kunstkonserveringen, der svarer til 150 timer årligt. Museet havde brugt en del af sine 2019-kvote på at konservere malerier af Niels Skovgaard til udstillingen i 2018, derfor blev der i 2019 kun konserveret få værker. I 2019 fik museet dog ikke brugt alle sine kvotetimer på konservering, men de overføres til 2020.

**I 2019 blev følgende konserveret hos Kunstkonserveringen:**

Joakim Skovgaard, ”Parti fra Knuthenborg Park. i skovbrynet køer”, 1877.

Olie på lærred, 30 x 41 cm. Inv. nr. 19.582.

## 5.0 FORMIDLING

## 5.1 Den permanente samling

Museets faste samling er udstillet på den nederste og øverste etage på museet, med P.C. Skovgaard og guldalderen på loftet og den næste generation med Joakim, Niels, Susette Skovgaard og deres samtidige i kælderen. Der foretages enkelte udskiftninger af denne præsentation af samlingen i forbindelse med udlån og nyerhvervelser, og med nogle års mellemrum laves der mere gennemgribende ændringer af præsentationen af samlingen. Præsentationen i tre af rummene i museets kælder med Joakim, Niels og Susette Skovgaards værker blev i 2019 nyophængt pga. returnering af værker fra Niels Skovgaard-udstillingen.

## 5.2 Særudstillinger

Strategien for museets særudstillinger er, at de skal knytte sig til den faste samling og kunne profilere museets karakter. Det kan for eksempel være med danske kunstnere fra Skovgaard-familiens samtid i det 19. århundrede, med temaer der er relevante i forhold til deres arbejde eller med samtidskunstnere som giver en ny vinkel på, hvordan man kan se på Skovgaard-familiens kunst i det 21. århundrede.

**Særudstillinger 2019**

*”Alkymistens Laboratorium” Cecilia Westerberg. 19. januar -28. april 2019*Med udgangspunkt i alkymistens nysgerrige blik skabte kunstner Cecilia Westerberg (f. 1967) udstillingen ”Alkymistens Laboratorium”. Her kunne man opleve kunsten med alle sine sanser og med alkymistens videbegærlige blik blive klogere på verden. Med inspiration fra alkymien, hvor videnskab, kunst og magi havde lige store vægt, var det en udstilling, som reflekterede over alkymistens samlinger og laboratorier. Den opfordrede til et dynamisk og intuitivt forløb, hvor lyd, lys og interaktion var væsentlige faktorer. Udstillingen var støttet af Nordea-fonden og Statens Kunstfond og arrangeret i samarbejde med Vendsyssel Kunstmuseum i Hjørring, Vejle Kunstmuseum og J.F. Willumsens Museum i Frederikssund.

*”Guld og grønne skove. Ordrupgaard 100 år” 11. maj- 22. september 2019*Forsikringsdirektør Wilhelm Hansen (1868-1936) var en passioneret kunstelsker, der skabte en unik samling. På landstedet Ordrupgaard nord for København åbnede han og konen Henny (1870-1951) samlingen op for offentligheden. Her kunne gæsterne opleve nogle af de bedste danske kunstværker fra 1800-tallet og en imponerede samling af franske kunstnere fra omkring 1900. I udstillingen ”Guld og grønne skove. Ordrupgaard 100 år” vistes flere af perlerne fra Ordrupgaards samling, heriblandt det nye værk af Vilhelm Hammershøi ”Hvide døre” og Camille Pissarros’ portræt af et dansk-vestindisk slavedreng. Udstillingen var støttet af Aage og Johanne Louis-Hansens Fond, 15. Juni Fonden, Viborg Innovation Fond, Viborg Kommunes Eventpulje, Viborg Kommunes Markedsføringspulje og Skovgaard Museets Erhvervsklub.

*”Dannebrog – myten, der faldt ned fra himlen”* *5. oktober 2019 – 19. januar 2020*  
Det danske flag, Dannebrog, siges at være det ældste i verden. Historien fortæller, at det faldt ned fra himlen under Valdemar Sejrs slag ved Lyndanise i Estland i 1219. Men den historie er en myte, der bygger på ukendte kilder. I dag er Dannebrog, der betyder ”danernes fane” eller ”rødfarvet fane”, et af de mest nationalistiske symboler i Danmark. Dannebrog bliver brugt i mange forskellige sammenhænge i vores hverdag – så som markering af fødselsdage, pynt på juletræet, på kinder og klaphatte til landskampe eller som royalt, nationalt og politisk symbol for kongehuset, nationen og politiske partier. Også kunstnere har lavet værker, der hylder flaget og det, som det symboliserer, den danske nation, mens andre har brugt det som en kritisk eller humoristisk kommentar til vores forhold til samme. Udstillingen viste kunstværker fra midten af 1800-tallet og frem til i dag, der på forskellig vis gengiver Dannebrog. Udstillingen var en del af udstillingssamarbejdet ”Herfra hvor vi står”, der bestod af syv udstillinger om national identitet på Horsens Kunstmuseum, Glasmuseet i Ebeltoft, Skive Museum, Holstebro Kunstmuseum, Randers Kunstmuseum, Museet for Religiøs Kunst i Lemvig og Skovgaard Museet. Udstillingen var støttet af Aarhus 2017, Europæisk Kulturregion, Det Obelske Familiefond, Genforeningspuljen, Statens Kunstfond og Viborg Kommunes Markedsføringspulje.

5.3 Anden formidling

Ved siden af præsentationen af den faste samling og særudstillinger, ser Skovgaard Museet sin forpligtelse i alment oplysende, offentlige bidrag.

Museet ser det som sin opgave aktivt at deltage og udbygge museets position som kunsthistorisk vidensressource via en vedkommende, imødekommende formidling på mange niveauer.

**Omvisninger og arrangementer:**

Antal omvisninger/foredrag/arrangementer: 39

Antal forløb for daginstitutioner: 2

Antal undervisningsforløb for grundskoler: 60

Antal undervisningsforløb for ungdomsuddannelser: 11

Antal forløb om Joakim Skovgaards udsmykning i Viborg Domkirke: 38

Antal ud af huset arrangementer: 9

## 

## 5.4 Undervisning

Museet tilbyder undervisningsforløb i den faste samling og i særudstillingerne. Museet er medlem af Kulturelt Læringscenter (KLC) i Viborg Kommune, der udbreder kendskabet til museernes undervisningstilbud til skoler og daginstitutioner i kommunen. Museet er også medlem af foreningen Intrface, der står for at etablere samarbejder mellem museer og ungdomsuddannelserne om undervisning. Museet samarbejder derudover med VGHF.

Museet har følgende faste undervisningsforløb:

*Hvad er meningen?* om Joakim Skovgaards udsmykning i Viborg Domkirke (minikonfirmander (3.-4 klasse) og konfirmander (6.-8. klasse)

*GOLDdigger* om P.C. Skovgaard og guldalderen og det nationalromantiske landskabsmaleri (9.-10. klasse samt VUC og gymnasieskolen)  
  
*Romantik, guldalder* *og nationalisme* (5.-10. klasse, Sprogskole-elever, VUC og gymnasieskolen)  
 *Kunstdetektiverne* (børnehaver og indskolingen) *Hvad er et museum?* (1.-10. klasse samt gymnasieskolen)  
  
*Jokke og pruttegrisen* (5-7-årige) *Museet på skolen (*emnekasser om hhv. Kalkmaleri og Guldalder for 3.-6.-klasse)

Derudover tilbyder museet undervisningsforløb i forbindelse med de skiftende særudstillinger.

Museet fortsætter med stor succes sit fokuserede arbejde med formidling til forskellige aldersgrupper og målgrupper. Der arbejdes proaktivt og opsøgende i forhold til både samarbejdspartnere og brugere, og efterspørgslen på museets formidlings- og undervisningstilbud er fortsat stigende.

Som nævnt i forordet fik museet konverteret sit første digitale formidlingsforløb, ”Hvad er meningen?” om Joakim Skovgaards udsmykning af Viborg Domkirke. Spillet i forløbet blev konverteret fra en Flash-baseret platform til en app, der kan bruges både på iOS og Android-styrede platforme. Forløbet blev udviklet i 2008 takket være en bevilling fra Slots- og Kulturstyrelsen og har siden da været meget efterspurgt især af præster til deres konfirmander. Da Flash som program ikke længere understøttes, skulle spillet konverteres, hvis museet fortsat skulle kunne tilbyde forløbet. Museet søgte fondsmidler til konverteringen, hvilket desværre ikke blev opnået. Med en udgift på 82.000 kr., der således skulle dækkes af museets egen økonomi, var dette endnu en af de faktorer, der bidrog til underskuddet på årsregnskabet for 2019.

## 5.5 Publikationer

I forbindelse med udstillingen ”Dannebrog – myten, der faldt ned fra himlen” bidrog Skovgaard Museet til det fælles udstillingsmagasin for projektet ”Herfra hvor vi står” med en artikel, ”Dannebrog – myten, der faldt ned fra himlen”, ved museumsinspektør Kathrine Svanum Andersen.

## PR-virksomhed

Skovgaard Museet arbejder målrettet for at blive omtalt i den lokale såvel som den landsdækkende presse. Der sendes pressemeddelelser ud om alle museets aktiviteter.

Museet har et godt samarbejde med Viborg Stifts Folkeblad, som flere gange om året får tilbudt at lave eksklusive artikler om museet.

På grund af et meget begrænset annoncebudget køber museet kun få annoncer og fokuserer i stedet for på redaktionel omtale. Museet annoncerer dog i Visit Viborgs publikationer (Viborg og Omegn samt kort over Viborg by) og er med i bureauets distribution af brochurer og plakater. Med Visit Viborgs overgang til Visit Aarhus ved udgangen af 2019 overgår museet i 2020 til et samarbejde med Visit Aarhus, der nu dækker Aarhus, Viborg, Silkeborg, Randers, Djursland og Skanderborg Kommuner. Derudover annoncerer museet sporadisk for særudstillinger i forskellige trykte og digitale medier.   
  
Museet havde i 2019 52.533 unikke besøgende på sin hjemmeside (mod 31.477 i 2018). Sociale medier som Facebook og Instagram udgør en stadig større del af museets PR-virksomhed. Museet har nu 2160 (mod 2002 i 2018) følgere på Facebook, hvor der også annonceres målrettet. På Instagram har museet 2272 følgere (mod 2102 i 2018). Små, selvproducerede film om aktiviteterne lægges med mellemrum på de sociale medier. I 2017 fik museet lavet en professionelt produceret film om P.C. Skovgaard af firmaet Oncotype, hvoraf en kort udgave blev brugt til markedsføring på Facebook.

## 5.7 Skovgaard Medaljen

Skovgaard Medaljen uddeles den 4. april på P.C. Skovgaards fødselsdag til en kunstner, der i årene op til tildelingen har ydet noget bemærkelsesværdigt indenfor sit felt, og hvis værk har en uomtvistelig kunstnerisk kvalitet. Siden medaljens indstiftelse i 1976 er den blevet tildelt til:

1977 Morten Nielsen

1978 Arne Johannessen

1979 Frede Christoffersen

1980 Agnete Varming

1981 Berit Hjelholt

1983 Mogens Bøggild

1987 Gertrud Vasegaard

1992 Sofus Rindel

1995 Anna og Erik Thommesen

1997 Elsa Nielsen

1999 Jørgen Rømer

2004 Jytte Rex

2012 Maja Lisa Engelhardt

2015 Arne Haugen Sørensen

2017 Per Kirkeby

Museet uddelte ikke Skovgaard Medaljen i 2019.

## 5.8 Besøgstal

Besøgstallet for 2019 12.064 var (mod 12.050 i 2018)

Voksne: 1901  
Pensionister: 2437  
Medlemmer: 963  
Grupper: 945  
Gratis: 2730  
Børn med voksne/alene: 682  
Undervisning: 2406  
(Ud af huset: 402)

Åbningstiderne er:   
sep-maj: kl. 11-16 tirs-søn; juni-aug: kl. 10-17 tirs-søn.

## 

## 6.0 BYGNINGER OG UDENDØRSAREALER

## 6.1 Beskrivelse af bygningerne

Skovgaard Museet har til huse Domkirkestræde 2-4 i Viborgs gamle rådhus fra 1728.   
I den gamle telegrafbygning fra 1863 ved siden af har museet grafikmagasiner og kontorer. Museet betaler ikke husleje. Husenes vedligeholdelse påhviler Energi og Ejendomme, Viborg Kommune, som også ejer bygningerne.

Museets kontorbygning i Domkirkestræde 4 er i stærkt forfald. Museet er i dialog med Energi & Ejendomme om at reparere de værste mangler og for at holde øje med nye skader. Opvarmningen af Domkirkestræde 4 i vinterhalvåret er en udfordring. I Domkirkestræde 2 (museumsbygningen) er arkitekt Jens Baumann blevet tilknyttet af Viborg Kommune for at føre tilsyn med og planlægge vedligeholdelsen af bygningen. I 2019 blev museets ene toilet bygget om til to toiletter og to sikringsvinduer blev repareret med et tilskud fra Viborg Kommune.

## 

## 6.2 Beskrivelse af udendørsarealer

Skovgaard Museets have er offentligt tilgængelig og vedligeholdes af Viborg Kommunes gartnere.

## 6.3 Beskrivelse af magasin

Skovgaard Museet har et eksternt magasin på Liseborg, som deles med Viborg Museum. Skovgaard Museet betaler husleje til Viborg Museum for den plads, Skovgaard Museet lejer. Magasinbygningen er fugtkontrolleret og forsynet med tyveri- og brandalarm. Opbevaringsforholdene der har længe været uholdbare, særlig grundet akut pladsmangel, manglende klimakontrol og den manglende opdeling mellem forskellige materialetyper. I 2019 blev indledt en flytning af magasinet til en bygning, som Landsarkivet fraflyttede i 2016. Undervejs blev det klart, at Viborg Kommune ikke kunne finansiere gallerireoler til Skovgaard Museets og Viborg Museums malerier. Museumsleder Anne-Mette Villumsen søgte og fik bevilget 600.000 kr. fra Augustinus Fonden til indkøb af gallerireoler. Til gengæld vil Skovgaard Museet ikke blive opkrævet husleje for det nye magasin i 20 år. Gallerireolerne blev installeret i efteråret 2019, og flytningen af samlingen færdiggøres i 2020.

## 6.4 Ejerforhold

Bygninger og have ejes af Viborg Kommune.

## 6.5 Forsikringer

Skovgaard Museet er forsikret i TopDanmark. Det gælder den lovpligtige arbejdsskadeforsikring, den i museumsloven foreskrevne tyveri - og brandforsikring for selve samlingen, løsøreforsikringen og forsikringen af skiftende udstillinger.

6.6 Fremtidige bygningsforhold

I en årrække har museet arbejdet på at få bedre fysiske forhold til udstillinger, samling og publikum. Ledelse og bestyrelse har arbejdet på en model, der omfattede en renovering og udvidelse af museet på de to nuværende matrikler i Domkirkestræde 2 og 4. I 2019 blev et nyt perspektiv undersøgt, da udviklingsmulighederne i Domkirkestræde viste sig ikke muligt at realisere på grund af fredningsrestriktionerne. Efter en dialog med Viborg Kommune blev museets ledelse og bestyrelse enige om, at en flytning af museet til Stænderpladsen 2 var en løsning, der kunne sikre museet bedre forhold. Stænderpladsen 2 er Viborgs tidligere rådhus fra 1870 og er klassificeret som bevaringsværdig. Det står i øjeblikket hovedsageligt tomt og bruges kun lejlighedsvist til borgerlige vielser og enkelte kulturarrangementer. Bygningen ligger på den anden side af Viborg Domkirke i forhold til museets nuværende placering og lige ved siden af Vestre Landsrets tidligere bygning, som det nye Viborg Museum skal flytte ind i. Der vil i 2020 blive arbejdet på at skitsere en fremtid for Skovgaard Museet i bygningen på Stænderpladsen 2 samt at sondere terrænet for fondsinteresse for projektet.

7.0 MUSEETS ORGANISATION OG ADMINISTRATION

## 

## 7.1 Bestyrelse

Skovgaard Museets bestyrelse består af følgende medlemmer:  
  
Jørgen Hansen (formand) udpeget af Viborg Kommune

Lars Munkøe udpeget af Viborg Kommune

Katrine Fusager Rohde udpeget af Viborg Kommune

Maria Fabricius Hansen udpeget af Viborg Kommune

Minna Due Jensen udpeget af Viborg Kommune

## 7.2 Skovgaard Museets Venner

Skovgaard Museets Venner er en uformaliseret gruppe af personer, der har interesse for museets virksomhed. Vennerne har gratis adgang til museets udstillinger, rabat i museumsbutikken og får invitationer tilsendt.

Skovgaard Museets Venner støtter Skovgaard Museet med et årligt beløb på 300 kr. for et medlemskab, der inkluderer retten til at tage en valgfri ledsager med på museet.

Ved årets udgang var der 348 medlemmer, hvilket er en lille stigning fra 341 venner i 2018.

## 8.0 MUSEETS PERSONALE

## Museets personale er meget begrænset. Museets personale er på 3,5 årsværk. Museet har to fuldtidsstillinger: En museumsleder og en museumsinspektør. Museet har en deltidsforvalter på ca. 10 timer/ugen og havde frem til den 30. september 2019 en bogholder/administrator ansat ca. 30 timer/ugen. Per 1. oktober blev stillingen som bogholder/administrator delt i en bogholderstilling på ca. 10 timer/ugen og en stilling som kommunikationschef og administrativ medarbejder på 30 timer/ugen. Museet har to studentermedarbejdere, der er frontpersonale i weekender, helligdage og ferier; en rengøringsassistent på 8 timer om ugen, samt en ansat i fleksjob på 12 timer om ugen.

## Museet har nogle gange ansatte i arbejdsprøvning, virksomhedspraktik, offentligt job i løntilskud eller i praktik som en del af deres uddannelse. Samt projektansatte, der ansættes tidsbegrænset til at løse opgaver finansieret af eksterne fondsmidler. Disse sidstnævnte ansættelser både bidrager med ekstra personalemæssige ressourcer, men det tager også mange ressourcer at skulle indføre skiftende ansatte i arbejdsopgaver, finde passende og relevante arbejdsopgaver, som de tidsbegrænsede ansatte kan løse.

## Derudover har museet 32 frivillige, der agerer frontpersonale, arbejder i arkivet og hjælper til med andre løse opgaver. De frivillige yder et stort bidrag til museet, der omregnet nok svarer til 6-7 årsværk eller en cirka en fordobling af museets lønnede personale. Men de frivillige er frivillige og hverken kan eller bør have det samme ansvar som de ansatte eller arbejde uden at være superviseret af personalet.

Museets personalemæssige ressourcer er meget skrøbelige og det svageste punkt i museets organisation. Der er derfor fortsat et udtalt behov at få flere driftsmidler for at kunne imødekomme både statens og kommunens krav og forventninger.

## 

## 8.1 Fast personale

Anne-Mette Villumsen Museumsleder (fuld tid)  
mag.art. i kunsthistorie, diplom i formidling af kunst og kultur for børn og unge, diplom i kunst- og kulturledelse, Getty Leadership Institute, Executive Museum Leadership Diploma

Kathrine Svanum Andersen Museumsinspektør (fuld tid)  
cand.mag. i kunsthistorie og museologi, kandidattilvalg i historie fra Aarhus Universitet  
NextGen, Getty Leadership Institute

Henning Knudsen Bogholder (ca. 30 timer/ugen). Fratrådt per 30. september 2019.

Lars Hamann Kommunikationschef og administration (30 timer/ugen). Tiltrådt per 1. oktober 2019.

Bo Garval Forvalter (ca. 10 timer/ugen)

Birgit Kjellerup Museumsassistent i fleksjob (12t/ugen)

Karin Madsen Rengøring (8t./ugen)

Pernille Sybrandt Studentermedarbejder og frontpersonale   
stud.mag. (gn. 18 t månedligt)

Kirsten Tange Maagaard Studentermedarbejder og frontpersonale   
stud.mag. (gn. 18 t månedligt).

## 8.2 Eksternt lønnet personale

Mia Falch Yates Ph.d.-studerende tilknyttet Aarhus Universitet og Skovgaard Museet (fra 1. august 2016)

Majken Høgh Olsen Projektansat til samlingsgennemgang og magasinflytning med midler fra SLKS og Viborg Kommune fra 1. februar 2019 til 15. juni 2020.

8.3 Frivillige medarbejdere

Preben Prisfeldt Registrering og frontpersonale  
Niels Bjerre Registrering af biblioteket & arkivet  
Erik Velling Hansen Registrering af biblioteket & arkivet  
Leif Nielsen Registrering af arkivet  
Erik Bach Andersen Registrering af arkivet  
Bodil Lykke Nielsen Brevarkiv og frontpersonale  
Kirsten Lauritsen Brevarkiv og frontpersonale  
Inger Jonassen Brevarkiv og frontpersonale  
Hanne Eltons Brevarkiv og frontpersonale  
Jette Bjerring Brevarkiv og frontpersonale   
Birgit Høybye Brevarkiv og frontpersonale  
Hanne Ruth Brevarkiv og frontpersonale  
Jørgen Frost Brevarkiv og frontpersonale  
Karen Filskov Brevarkiv  
Birthe Vestergaard Brevarkiv  
Kirsten Holbeck Brevarkiv  
Olga Pedersen Brevarkiv  
Solveig Holm-Jensen Frontpersonale  
Marianne Bro-Jørgensen Frontpersonale   
Mona Christensen Frontpersonale   
Annette Kløjgaard Frontpersonale   
Edith Aarup Frontpersonale   
Jonna Pedersen Frontpersonale   
Birthe Tønsberg Frontpersonale   
Birthe Jacobsen Frontpersonale   
Ole Würtz Frontpersonale   
Kirsten Misfeldt Frontpersonale   
Kirsten Hald Frontpersonale   
Mille Lybæk Frontpersonale   
Magda Nielsen Frontpersonale   
Anette Gustin Frontpersonale  
Anne-Lise Østergaard Frontpersonale  
Preben Jensen Praktisk assistance

## 8.4 Efteruddannelse, seminarer og kurser

Museets personale tager del i faglige og videreuddannende møder, især vedr. administrative og museologiske spørgsmål. Derudover har museets personale deltaget i følgende kurser og efteruddannelse.

*Anne-Mette Villumsen*:  
Seminarer i regi af Vores Museum  
SMK Hovedmuseumsmøde, marts 2019  
Fagligt møde, Organisationen Danske Museer, november 2019

*Kathrine Svanum Andersen:*Formidlingsseminar, Organisationen Danske Museer, marts 2019  
NextGen, Getty Leadership Institute, marts 2019